**„ВОДОСНАБДЯВЯНЕ И КАНАЛИЗАЦИЯ –в ликвидация”- ЕООД –ПАЗАРДЖИК**

**Технически спецификации и изисквания**

**При възлагане на обществена поръчка чрез обява на основание чл. 20 ал.3 т.1 и по реда на глава двадесет и шеста от ЗОП с предмет:**

**„Възстановяване на асфалтовата настилка след отстраняване на водопроводни и канализационни аварии на територията на „В и К в ликвидация”-Пазарджик, обхващаща община Пазарджик, община Септември и община Лесичово”**

1. **Наименование на поръчката** :**„**Възстановяване на асфалтовата настилка след отстраняване на водопроводни и канализационни аварии на територията на „В и К в ликвидация”- Пазарджик, обхващаща община Пазарджик, община Септември и община Лесичово”, съгласно условията на Възложителя, подробно описани в документацията за участие.

1. **Вид (обект) на поръчката: Строителство**
2. **Правно основание за откриване на процедурата:** чл.187, във връзка с чл.20, ал.3 от Закона за обществени поръчки (ЗОП).
3. **Мотиви за избора на процедура по възлагане на обществената поръчка:** Прогнозната стойност на обществената поръчка е в рамките на стойностните прагове за строителство по чл.20, ал.3, т.1 от ЗОП. Вида на процедурата съгласно чл.20, ал.3, т.1 е: Събиране на оферти с обява.
4. **Прогнозната стойност за целия обем на поръчката** е 180 000 лв., но не-повече от 270 000 лева без ДДС.
5. **Източник на финансиране, условия и начини на плащане**: Финансирането на поръчката е със собствени средства на Възложителя. Заплащането се извършва въз основа на предоставена фактура от страна на Изпълнителя. по банков път в срок до 30 (тридесет) календарни дни считано от представянето на посочените документи.

7. **Място за изпълнение:** територията на „В и К в ликвидация”-Пазарджик, обхващаща община Пазарджик, община Септември и община Лесичово.

 8. **Количества**: Възложителя заявява необходимостта от извършване на СМР в писмена форма към Изпълнителя – ежемесечно с уточнено местоположение на авариите.

9**. Срок на договора** – 12 месеца от сключването му, или до достигане на не-повече от 270 000 лв без ДДС.

10. **Срок на валидност на офертата:** 90 календарни дни.

 **11. Описание на предмета на поръчката:** Предмет на поръчката е възстановяване на асфалтовата настилка след отстраняване на водопроводни и канализационни аварии на територията на „В и К в ликвидация”- Пазарджик, обхващаща община Пазарджик, община Септември и община Лесичово, съгласно условията на Възложителя, подробно описани в документацията за участие.

**ИЗИСКВАНИЯ ЗА ИЗПЪЛНЕНИЕТО НА ПОРЪЧКАТА**

Всеки Участник може да участва в процедурата само за изпълнение на целия обем от предмета на поръчката. Всеки участник в процедурата има право да представи само една оферта. Не се приемат варианти.

 Възложителя заявява необходимостта от извършване на СМР в писмена форма към Изпълнителя - **възлагателен протокол** – ежемесечно с уточнено местоположение на авариите.

 Изпълнителя се задължава, след получаване на възлагателен протокол, да извърши възстановяването на пътната настилка в срок съгласно офертата.

 Изпълнението на поръчката да е в съответствие със специфичните нормативни изисквания, стандарти, технически правила и инструкции, съгласно БДС.

 Предлаганата асфалтова смес да отговаря на законовите БДС стандарти.

 При изпълнение на заданието, трябва да се спазват следните изисквания:

 - Оформяне на изкопа с фреза или фугорез на правилна фигура;

 - Уплътняване на изкопа преди полагане на асфалтовата настилка;

 - Всички строителни отпадъци, формирани вследствие на извършваните строителни работи, са отговорност на Изпълнителя и трябва да се отстраняват своевременно от местата на извършване на възстановителните работи - в рамките на следващия ден. Изпълнителят е длъжен да не предизвиква замърсяване по улици, пътища, пешеходни площи и в имотите на съседните собственици.

 - Представяне на протокол за извършената работа, съгласуван с представител на "В и К".

Изпълнителят е длъжен да спазва всички законови изисквания, свързани със строителството, включително относно опазването на околната среда, безопасността на строителните работи и управлението на строителните отпадъци.